Lotte Bundsgaard (S), 2001-02-20:
I et velfærdssamfund som vores skal der være gode boliger til alle med boliger til unge, boliger til familier og boliger til ældre.
Det har regeringen altid prioriteret højt.
Regeringen har derfor skabt en række muligheder for et boligmarked med et varieret udbud af boligtyper.
Et varieret boligmarked indeholder både ejerboliger, andelsboliger, almene boliger og private udlejningsboliger.
private udlejningsboliger, og netop derfor har regeringen også taget en række initiativer til fremme af byggeriet, også af det private udlejningsbyggeri.
En afgørende forudsætning for mere byggeri er imidlertid, at effektiviteten og konkurrencen i byggeriet øges.
Der bliver i dag desværre bygget for dårligt og for dyrt.
Det er uacceptabelt for forbrugeren, og det er uacceptabelt for samfundet.
Vi skal derfor have øget konkurrencen, have billigere byggevarer, og vi skal have forbedret produktiviteten og innovationen i byggeriet.
Det kan bl.a. ske ved en styrket indsats på bygherreside samt ved bekæmpelse af karteller og ulovlige prisaftaler i byggesektoren.
Regeringen har derfor indledt et samarbejde med byggeriets parter for at sikre en effektivisering af byggeriet.
Vores ønske er at gøre byggeriet af lejeboliger bedre og billigere.
Samtidig har regeringen med omlægningen af beskatningen af pensionskassernes afkast reduceret beskatningen af boliginvesteringerne fra 26 pct. til 15 pct. Endelig må vi jo ikke glemme, at der i privat boligbyggeri, som er taget i brug efter 1991, er fri lejefastsættelse.
Der er altså et godt grundlag allerede nu for at bygge private udlejningsejendomme.
Men et varieret boligmarked skal indeholde flere boligtyper end private udlejningsejendomme, og derfor har regeringen bl.a. med de nye kommuneaftaler og med finansloven for 2001 gennemført en række initiativer for at øge nybyggeriet af almene boliger.
Der er indført en generel låneadgang for kommunerne til finansiering af alment byggeri.
Der er indført en række forbedringer på ældreområdet, hvor bl.a. tilskud til servicearealerne er forhøjet.
, da der jo desværre stadig er mange af dem, der bor på plejehjem. Det er meget væsentlige forbedringer af den kommunale likviditet og økonomi ved etablering af både almene familieboliger, almene ældreboliger og boliger til yngre fysisk handicappede, alle boligtyper, der er nødvendige for et varieret boligmarked.
Alt i alt er rammerne for et varieret boligmarked sat, men billedet af boligmarkedet er ikke så entydigt og klart.
Der er behov for større viden om de faktorer, der er afgørende for et bevægeligt boligmarked.
Jeg har derfor igangsat en analyse af, hvilke barrierer der er for kommunernes etablering af almene ungdoms- og familieboliger, og en undersøgelse af boligbehovet, herunder, om udbudet af boligtyper svarer til det aktuelle behov, og om vi via flyttekæden kan skaffe bedre plads til unge på boligmarkedet. Det er afgørende, at vi får en bedre indsigt og et bedre overblik over boligmarkedet, inden vi træffer alle beslutningerne.
Som jeg tidligere har nævnt, ønsker regeringen et varieret boligmarked, et boligmarked, der også indeholder private udlejningsboliger.
Jeg er derfor åben over for drøftelsen af, hvordan vi kan styrke udbudet af nyere private udlejningsboliger.
Der er dog nogle forudsætninger, der skal opfyldes først.
Da regeringen ændrede pensionskassernes skatteforhold, var det efter aftale med andre partier.
Den aftale holder regeringen naturligvis.
Det er derfor nødvendigt, at de samme partier er med, hvis vi ændrer på beskatningen.
Det er derudover vigtigt at fastholde en uændret linje i regeringens økonomiske politik.
Eventuelle initiativer skal derfor ses i lyset heraf.
Det er derfor også nødvendigt nøje at vurdere de forslag, der måtte komme frem, bl.a. for at undgå risikoen for skadelige flaskehalse, og det er nødvendigt at drøfte med pensionskasserne, om det overhovedet er noget, branchen reelt vil gå ind i
Det er de tekniske forudsætninger, men det er også regeringens opfattelse, at skal der findes løsninger, der indebærer yderligere økonomiske fordele for pensionskasserne, så skal der også følge et socialt ansvar med.
Det er ikke luksusbyggeri, der skal bygges, og pensionskasserne skal medvirke til løsning af de boligsociale opgaver.
Lad os tage drøftelserne og sammen prøve at finde muligheder, der kan styrke og fastholde det alsidige boligmarked, vi allerede har skabt.